钦定古今图书集成/明伦汇编/官常典/第742卷 > 余冕
## 钦定古今图书集成/明伦汇编/官常典/第742卷 > 余冕

按《建昌府志》：“冕字服周，南城人。由吏员官至柳州卫
经历。怀远久为猺贼所残，隆庆六年，冕与知县马希
武抚绥猺民，督工筑城，奸民以为不利，勾猺复叛。有
先来言者，冕曰：‘为国捐躯，奚恤一死’。猺数千攻围，刃
职官凡六人。冕同希武奋不顾命，与贼对敌，遍身中
矢，冕犹骂贼不屈，竟被碎死。”